
Cei covential 
ae nestre tiere? 


“i Nol sarà facil frontà lis 
sfidis dal 2021. Tancj e forsit 
masse i fronts dulà combati, 
ancje se il principal al restarà 
ancjemò, e no savìn par 
trop, chel cuintri il Covid. Al 
è dificil podé sielzi su cuài 
mandà lis trupis di assalt, 
dulà slizerî la pression e 
infin, se al covente, cuant e 
dulà ritiràsi. 

i Scusait il ton militaresc 
di chestis peraulis, ma e je 
stade simpri une bataie ché 
che il Friùl e i furlans a àn 
vùt di combati pe proprie 
autonomie e, magari cussì 
no, vuè ancje dome par 
viodisi ricognossùts tant che 
popul. No dopri il tiermin 
minorance linguistiche 
parcè che mi somee limitatîf 
a pet de essence di une 
identitàt li che la lenghe e je 
dome l'aspiet plui palés, la 
ponte di un iceberg, di une 
realtàt teritorial, storiche, 
cultural che si è determinade 
intai secui. 

X Dome cu la cussience, 
critiche tant che o volês, ma 
ben clare dentri di nô, o sarìn 
in stat di confrontâsi cun ce 
che al sucedarà in regjon. 
i Se il Stat al detarà lis 
liniis gjeneràls, e sarà però 
la Regjon a vélis di adatà 

al particolàr. Fasìn un 
esempli: il Recovery Fund al 
consegnarà ae Italie un grum 
di bécs par un ciert numar di 
progjets, e une part di chei 

e varà di jessi presentade 

di placàl Oberdan. Di 

chel palag fin cumò dome 
cualchi ipotesi e cualchi 
bufonade tant che chê di 
une gnove sede de Regjon 

in Porto Vecchio. O sin però 
sigùrs che i finanziaments 
europeans a Triest a 

rivaran a completà il plan 

di disvilup urban e i gnùfs 
progjets de citàt juliane in 
clàf internazionàl. Altris 
fonts a tocjaran traspuarts 

e grandis oparis: centris 

(al va indenant a pagj. 4) > 


encjatats intal 2021, l'an che 


la pandemie ... al puartarà 
vie! Cheste e je la sperance 
di ducj, ma stant che nol è il nestri 
mistîr chel di strolegà, lassìn pierdi 
la ambizion di previodi l'avigni. 
Cjalìn il presint, il dì di vuê: ce Friùl 
nus lassial l'an disgraciàt che o vin 
sieràt? Al è un Friùl che o crodevin 
ducj plui organizàt e cussient, ma 
che la seconde bugade dal virus 
nus à mostràt tal spieli in dute la so 
insigurece. 
® No si fevele de capacitàt e de 
dedizion dai operadòrs sanitaris, 
ni de fuarce de solidarietàt che 
tantis realtàts a puartin indevant 
ogni dì: chês a son la muse miòr 
che o podin mostrà. E je invezit 
pardabon mancjade la vision di 
ce che al sarès podùt sucedi, la 
prevision che i furlans a àn simpri 
fat di “un mâl di gnot” o “in câs di 
vuere”: la Storie nus à usàts a doprà 
inte nestre lenghe chescj mùts di 
dî, parcè che la colme di vueris e 
invasions, di taramots e aluvions 
che o vin frontadis tai secui nus 
à insegnàt il valòr dal viodi e 
previodi. Ma in chescj ultins més 
al somee che chest insegnament 


SINDIC JO MAME 


Viac ae scuvierte 
di cui che al vuide 
i Comuns furlans 


di Dree Venier 

EDITORIAL 


FRIUL, 
CE FASTU? 








al sedi stàt dismenteàt: al pont di 
domandasi se tal Dna dai furlans a 


aes bisugnis de int. Ma chest nol 
è stàt fat e ce che al è sucedùt al 
restin ancjemò lis olmis di cheste 
ereditàt. 


è denant dai voi di ducj: voi che 
aromai a son suts di lagrimis, ma 
® Stant che la prime bugade nus 
veve sparagnàts, o varessin vùt di fà 


che a àn scugnût viodi plui di doi 

mil vitis pierdudis par cause di une 
cressi i puesc] di terapie intensive, epidemie che no vin savùt controlà 
disvilupà metodis par usmà i miòr. 
contats di cui che al è stàt infetàt, 


pensà a metodis par scurtà i timps 


® Dit ce che al è di dî, par amôr 
di veretàt, bisugne tornà in pîts. 
Il 2021 al à di jessi l'an dal nestri 
riscat. Come tal 1946, l'an che e 


dai tampons e no fà deventà il 
Covid-19 un afàr pai privats che 
a an cjapat il puest di une sanitàt 
publiche che no rivave a stà daùr 


je nassude la “Patrie dal Friùl”: 
chest gjornàl al è vignùt fûr des 


PATRIARCJIS FÔR DAL 
ORDENARI E IL FRIÛL 
VIODÔT DAI SCRITÔRS 


di Diego Navarria 


GNOVIS IDEIS AL SERVIZI 
DE NESTRE SCUELE 


Jessî de pandemie 


cun plui autonomie 


di Dino del Ponte e Agnul Floramo 





maseriis de nestre tiere fate a tocs 
di dôs vueris mondiâls e di vincj 
agns di ditature. Purpûr Josef 
Marchet e Felix Marchi, un predi 
e un anarchic, a àn savût meti 
dongje lis lôr risorsis par fà nassi 
une gnove sperance. Par nô, jessi 
achì a tignî vive la lôr creature 75 
agns dopo nol vùl dî dome jemplà 
un sfuei di fufignis, ma cirî di imità 
il lôr esempli, e tirà dongje ideis e 
progjets di ducj chei che a àn voi di 
metisi a disposizion par meti jù lis 
fondis dal Friùl di doman. 

® Un Friùl che al scuen tornà a 
nassi a partì des sôs comunitàts, e 
par chest o vin sielzùt chest an di 
dà la peraule ai sindics che a fasin 
part de Assemblee de Comunitàt 
Linguistiche Furlane. Ju scoltarìin 
intune rubriche che o vin clamàt 
“Sindic jo mame”, parcè che il 
sens di servizi ae int che vué al 

è incjarnàt dai prins citadins al 

è simil a chel che i alpins, ma 
ancje i volontaris de Cròs Rosse, 
de Protezion Civîl e di tantis 

altris realtàts dal social a puartin 
indevant ogni dì. Il sburt che nus 
covente par rinassi al ven di int 
come lôr. El 


TAI PÎTS DAI FURLANS... 
E SU LIS PAGJINIS DI “VANITY 
FAIR”: LA MODE DES FURLANIS 


di Erika Adami, Enos Costantin 


e Serena Fogolini 

nove version pai cors 

pratics di lenghe furlane 

inmaneàts de Societàt 
Filologjiche Furlane e sostignùts 
de ARLeF - Agjenzie Regjonàl 
pe Lenghe Furlane. La ativitàt 
formative gratuite, chest an e varà 
un aspiet gnùf e impuartant: lis 
lezions di alfabetizazion (che a 
tacaran cui 8 di Fevràr), destinadis 
al massim a 90 partecipants, 
si fasaran dal dut online, su lis 
plateformis Moodle e Zoom. Al 
è stàt sclarît vuê in ocasion de 
conference stampe di presentazion 
là che a son intervignùts l'assessòr 
aes autonomiis locals de Regjon 
Autonome Friùl - Vignesie Julie, 
Pierpaolo Roberti, Eros Cisilino, 
president de ARLeF e Federico 
Vicario, president de Societàt 
Filologjiche Furlane (SFF). 
® «Al è impuartant infuartî lûs de 
lenghe furlane: il cors che ARLeF e 
Filologjiche a organizin insiemi 
par garanti continuitàt ae 
formazion in marilenghe, ancje 
in timps di pandemie, al darà un 
supuart valit par dà lis primis 
basis di gramatiche, par incressi la 
cognossince e lûs de lenghe e par 
continuà a coltivà la braùre di jessi 
furlans», al à sotlineàt l'assessòr 
Roberti, ricuardant cemùt che 
«intant che o sin daùr a vivi une 
crisi sanitarie e economiche che 
e influìs in maniere direte su lis 
cassis de Regjon, si varessin podùt 
justificà tais: nô no ju vin fats, e no 
vin nissune intenzion di aplicàju 
al setòr des lenghis minoritariis 
che, o ribatìn, a son essenzials pe 
nature stesse de Regjon F-V]J». 
® «I crodìn une vore a cheste 
gnove propueste formative, che 
e aderìs in maniere perfete al 
contest che si cjatìn a vivi — al à 
precisat il president de ARLeF —. 
La pandemie e à cambiàt dal dut 
tantis nestris abitudins, tacant des 
modalitàts didatichis tradizionals. 
Sielzi di puartà sul web i cors di 


6 T a idee a nas 50 agns fa - al 
dîs Mario Gollino, un dai 

fondadôrs da aziende di ondulàts 
e imbaladuris - in pratiche par cås: 
insiemi cuntun ami che o jerin daùr 
a lå a Triest, si discuteve cemit mai 
che in chestis dòs grandis valadis 
(Cjargne e Cjandl dal Fier) nol jere 
nuie. Lant a Triest o sin passàts 
devant di une fabriche indulà che 
a discjamavin cartons: e jere la 
aziende “Scatolificio Goriziano”. “Ve 
mo, lis scjatulis o podaressin få!” 
Cuant che o sin tornàts indaùr si 
sin fermàts a bevi un tai te ostarie 
e o vin butade fúr cheste idee. Inte 
ostarie a jerin in doi, e a àn dit “O 
partecipin ancje nô! Cussi in 4 o 
fasin 4 scjatulis. Doman o tachìin 
a interessàsi. Altri che analisis di 
marcjàt: par câs o vin sielt un setòr 
che nol jere gran svilupàt; fin in 
ché volte no si inscjatolave nuie, 
si leve al marcjàt cu la sporte! La 
imbaladure e lis scjatulis a son 
vignudis cui americans cuant che a 
àn tacàt a mandå ca robe dentri tes 
scjatulis, e duncje al jere un prodot 
gnúf e in grande espansion. 
® Vuê la aziende e je in stàt di fà 
scjatulis di ogni gjenar e di ogni 


LA BIELE GNOVE 





I cors di lenghe furlane 
a rivin online 


ARLeF e Filologjiche adun par garanti 
la continuitàt al insegnament de marilenghe 
ancje in timps di pandemie. 
Al sarà presentât ancje un gnûf manual 
pal studi prontât a pro dai arlêfs 


A 

Impare il furlan online 


furlan nus da la ocasion di slargjàsi 
a un public simpri plui grant, rivant 
ancje a cui che — par diviers motîfs 
- nol rivave adore a partecipà aes 
lezions in presince, e che cumò 
invezit al podarà aprofità di cheste 
oportunitàt, stant che i contignùts 
des lezions a son disponibii daùr 
des sòs dibisugnis di orari». 

® «Chestis azions a rapresentin 
l’impegn e la continuitàt di azion 
che a animin di simpri sedi la 
Societàt Filologjiche Furlane che 


la ARLeF - al à marcat il president 
de SFF -. Une colaborazion che 
intai ultins agns e à cjatàt stradis 
simpri gnovis e miòr par otignî 
risultàts comuns. Par chest, o vin 
di lei cun cetant favòr il sfuarg di 
chescj doi sogjets pe promozion dal 
furlan ancje midiant di struments 
gnùfs che la tecnologjie nus met 

a disposizion, e che il moment 
nus oblee a adotà. Pes lezions, o 
vin sielzude une plateforme che e 
da une garanzie sigure e che e je 


INT DI CJARGNE 





50 agns di ativitàt 
tal setor dai ondulats 
e des imbaladuris 


dimension: chê plui grande a è 

di 6,6 metris e ché plui picule e je 
cuasi come chê dai fulminants. 
La machine che e fâs il carton e je 
une rotative come ché che si cjate 
te cjartiere di Tumiec, largje 2,5 
metris, che e fâs 80 km di carton 
ogni turni; stant che i turnis a son 
trê, a si produsin cirche 240-250 
km di carton in dì. 

® A Cjargne al è nassùt il prin 
stabiliment, e li si cjate ancjemò 
a vué la sede legal de aziende. Tal 
timp a ‘nt son rivàts altris: doi a 
Vilès e un a Cormons, ancje se 
chescj a lavorin cuasi dome par 
Ikea. “Dopo, o vin une fabriche in 
Ongjarie, ma nô o vin un cuote di 


minorance (40%). - al conte Mario 
Gollino — Tai agns, la aziende e 

je cressude. Tal ‘80 al è muart un 

di chei cuatri socis. Tal 82 o vin 
compràt la aziende “Scatolificio 
Goriziano”. Tal 88 un fiic nus à 
brusdàts 36.000 cuintài di cjarte, 

ma o vin rivàt a salvà lis machinis. 
Tai agns ‘90, cul colà dal múr di 
Berlin, si son vierts i paîs dal Est: o 
sin partits a viodi i marcjàts di là 
vie... Al someave che al fos ogni ben 
di Diu. O ai visitàt ogni fabriche di 
Ongjarie, Romanie, Polonie, Cechie, 
Bulgarie: il sisteme comunist al 
faseve sù une fabriche daùr di une 
machine, ma al jere un altri mont. O 
vin tacàt a lavorà ancje in Slovenie. 


za sperimentade par dut il mont 
cun risultàts otims pe didatiche 
universitarie, ma che ancje utents 
mancul esperts a puedin disfrutà 
in maniere facile». 

® Chê dai cors online e je une 
sielte obleade par vie de situazion 
là che si cjate il Paîs; dut câs, e je 
za stade metude in vore, ancje 

se in maniere parzial, te ultime 
part dal 2020. Di fat, daspò 

de sospension des ativitàts in 
presince su la fin di Fevràr, e 


® Dopo o soi låt bande Ovest, o ai 
comprade une fabriche a Verbania 
di 31.000 metris cuadris. Mi soi dit: 
‘Alè facil: o cjapìn il model che o vin 
in Friùl e lu puartin là jù, e cussi al 
funzione”. Ma no vin rivàt a insedà 
il sisteme di lavorà furlan, là! E 
cussì, o ai vendude la fabriche. O vin 
provàt a lavorà ancje cui spagnti, 
ma no si leve dacuardi: a smiravin 
masse in alt!” 

® Vuè la aziende e à cirche 260 
dipendents e tra chescj tancj 
cjargnei: “Il nestri prodot lu fasìn 
dome nô - al dîs Gollino —. Un che 
al ven a vore chi al à di imparà 
cemtt lavorà, e duncje o fasin une 
cierte selezion fra nò e chei des 
societàts di interinài. Cui che al 
jentre achì al à di passà i diviers 
nivei, soredut umans (o tignìn un 
grum ae maniere di compuartàsi): 
un responsabil al devente 
responsabil pes sôs competencis, 

no parcè che al vose come un mat 
par fasi rispietà! Tal timp a son 
jentråts ancje i miei fis: Stefano, che 
al è il responsabil dal stabiliment di 
Cjargne, e Federico che al è a cjâf di 
chel di Vilès. 

® Stefano al à tacât tal ’88, e 


dopo di une riprese curte e di un 
secont stop, i 12 cors, organizàts 
ancje cu la colaborazion des 
Aministrazions comunàls, a son 
làts indenant in modalitàt online e 
si sono sieràts tal mês di Dicembar 
dal 2020. 

® I cors pratics di lenghe furlane 
a tornin intal 2021, duncje, 
cuntune forme gnove e cuntune 
struture ancjemò plui articolade, 
furnint struments simpri plui 
pratics e utii ai iscrits che — se a 
frecuentaran almancul il 70% des 
lezions — a ricevaran un atestàt 

di partecipazion: un titul cultural 
par acedi ae liste regjonàl dai 
insegnants cun competencis in 
lenghe furlane. 

® La gnove oportunitàt formative 
e dopre tant che fonde i contignùts 
dal prin volum de golaine “Lenghe 
e culture” dedicàt ae formazion 
dai adults. Il plan de opare al 
previòt 3 fassicui di 112 pagjinis 
ognidun, cuntun libri par ogni 

an di cors (I, II e III), spartît 

in 12 unitàts didatichis. Ogni 
unitàt e presente une leture cun 
provis di comprension dal test, 
aprofondiments di gramatiche e 
esercizis, cun dificoltàts cressintis 
sedi tal lessic che inte morfologjie 
verbal. Il manudl al è duncje 
organizat su la progression e su 

la gradualitàt intal disvilup des 
abilitàts linguistichis. Il volum 
stampàt al è a disposizion a gratis 
intes sedis de ARLeF e de SFF; in 
version digjitàl su www.arlef.it e 
www.filologicafriulana.it. 

® Pal cors in partence la prime 
setemane di Fevràr a son in 
program 10 lezions asincronis, 

su Moodle (ogni setemane al sarà 
publicàt material gnùf, che al 
restarà simpri a disposizion), che 
a favorissin la riflession, il studi in 
autonomie e che a rimandin ai trê 
incuintris sincrons par sclariments 
e confronts, su Zoom, ognidun di 
une ore cirche. Il 


al conte: “Finide la scuele, o ai 
scomencàt a jentrà subit te gnove 
iniziative di gno pari. La mé 
esperience e je tacade in fabriche 
come ducj chei che a jentrin achi! 
Une maniere par cognossi il lavòr 
de base, sui machinaris. Graciis ae 
dinamicitàt de aziende, il gno rùl al 
à simpri cambiàt: di operari, planc 
planchin o soi rivàt a lavorà in 
ufici. Dal 2013 o soi tornàt dongje 
di Vilès e o soi a Cjargne. Al jere un 
stabiliment un pòc restàt indaùr 
tal so percors e duncje o ai tacàt 

a rivisità un pòc chest stabiliment 
che al veve bisugne di jessi rinovàt. 
® Ogni an, la Aziende e 

assegne aes realtàts dal teritori 
contribùts par cualchi desene 

di miàr di euros. “In ocasion dal 
Cincuantesim de aziende — al 
conte Mario - o vin volåt få une 
robe fûr dal normàl: o vin pensàt 
di donà 300.000 euros, che a son 
låts miegs al Ospeddl di Tumieç 

(li che a son stàts compràts tré 
machinaris destinàts a trê reparts 
diferents), une part al progjet dai 
mosaics di Curcuvint, une part al 
Museu di Tumiec, e une ae glesie di 
Sant Roc di Glemone” l 

a Assemblee de Comunitàt 

Linguistiche Furlane 

cualchidun le viòt tant 
che l’embrion di une sorte di 
autoguvier dai furlans, altris tant 
che un cuintripés a Triest intune 
regjon là che i vecjos ecuilibris 
fra i teritoris a son saltàts, par 
tancj e à di esercità dome une 
tutele culturàl e storiche de 
comunitàt furlane. Sul tacà di 
un gnùf an di lavòr, o vin sintàt il 
so president Markus Maurmair, 
nomenât l'an passât, par fà un 
belanç dai prins mês dal so 
impegn. 


President, daùr de esperience 
di cualchi més di lavòr, puedial 
dîmi par lui ce che je la ACLiF e 
ce rùl che e varès di zuià? 
Cumò o sin un “organisim juridic” 
che al vùl dî dut e nuie, cence 
funzions pardabon vincolantis e 
par cierts passags o sin sometàts 
al judizi di funzionaris regjonài. O 
volarès che si definìs miòr la 

sô personalitàt juridiche, danti 
funzions plui concretis. Par me 

e à di racuei la ereditàt di chel 
che al è stat il Parlament dal 

Friùl e jessi il pont di confront 
vêr fra lis personis. Viodùt che e 
je componude di sindics, al à un 
rapuart diret cul teritori reâl. 


Sindics che, tignint cont dai 

173 comuns furlanofons, no àn 
aderît ducj. Cualchidun al stime 
che il procès di adesion al sedi 
machinòs... 

Jo no lu cjati machinòs. I comuns 
a àn di deliberà la adesion midiant 
di une votazion, che tra l'altri par 
solit e je aprovade in maniere 
unanime di dut il consei comunâl, 
di maiorance e oposizion. Chest 

al da une grande legjitimazion a 
cheste Assemblee. 


Cuant che al è stàt nomenàt, 
intal Lui dal 2020, lis adesions 
dai comuns a jerin 119. Cemùt 
ise la conte a vuè? 

Vué o sin za a 129 comuns 
aderents. Aromai la vicende 

des Uti e je in pratiche rivade 


FOCUS 
Il Parlament 
dal Friùl 


l Parlament dal Friùl al è 

stàt un orghin consultîf, 
legjislatif, judiziari e di guvier 
dal Patriarcjàt di Aquilee e, in 
maniere seguitive, dai teritoris 
furlans dentri de Republiche di 
Vignesie. Al à operàt tra il 1228 
e il 1805, cuant che al è stàt 
scancelàt di Napoleon. 
® No si sa se in efiets al è il prin 
dal mont, ma par Gugliemo 
Cecone, autòr dal libri // 
Parlamento della Patria del Friuli 
(2017) al è «dal sigùr il prin che 
al à pardabon guviernàt il so 
teritori di riferiment. Prime dal 
nestri Parlament e je nassude 
la Magna Charta, no l’orghin 
legjislatif.» E 


SINDIC JO MAME 





«Mi ispiri al Parlament 
dal Friul storic» 


Interviste a Markus Maurmair 


che dal an passat al è il snùf president 


de Assemblee de Comunitàt Linguistiche Furlane 


MARKUS MAURMAIR 


insom e, colade cheste prejudizial, 
lis adesions a son plui facilis. O 
viòt une buine predisposizion 
ancje di bande dai comuns 
furlanofons restàts ancjemò 

far: dentri dal 2021 o stimi che o 
podariìn rivà a 140. 

In cuài teritoris des trê ex 
provinciis i parial che a sedin 
plui entusiascj di aderî? 

Plui che par apartignince 
gjeografiche, o viòt che a àn plui 
entusiasim i comuns plui picui o 
plui rurài, chei plui grancj forsit 
mancul. Di notà che e je une 

fasse di “entusiascj” dilunc dal 
Tiliment. Ma o ai di dî che jo o viòt 
une grande voie di apartignince, di 
definîsi furlans, in ducj. 

Lan passat o vês inviaàt un cors 
pe formazion dai aministradòrs 
su storie e culture dal 

Friùl. Cemùt isal làt? 

Al è stàt un esperiment cun pòcs 
incuintris, e duncje cuntune 
partecipazion relative, ma o ai 
sintùt tant interès in cui che al à 
partecipàt. Lu calcoli tant che un 
incoragjament e o larìn indevant 
cun ancjemò plui convinzion, 


vierzint ancje ae societàt civil. O 
ai viodùt fam di cognossince de 
nestre storie. 

Par lui, ogni comun varessial di 
adotà il Plan special di politiche 
linguistiche (PSPL)? 

Dal sigùr. O informarìn i comuns 
che ancjemò no vedin clàr di 


Cui che al è 
il president 
Maurmair 


lasse 1974, al è nassùt a 

Bressanon. Bancjari di pro- 
fession, Markus Maurmair al è 
laureàtinEconomiete Universitàt 
dal Friùl. Dal 2009 al è sindic, par 
cuatri mandàts consecutîfs, dal 
Comun di Voleson, che dal 2014 
al è deventàt Voleson Darzin. Tes 
ultimis elezions dal an passât al à 
vùt il 76,29% dai vòts e al è un dai 
sindics di un Comun furlan che a 
an vùt il consens plui alt. Al è pre- 
sident dal partît autonomist Pat 
pe Autonomie, nassùtintal 2017. 





ce che si trate, e ju esortarìn a 
adotàlu. 


Cualis altris iniziativis vêso in 
program? 

O vevin in progjet un sussidiari 
bilengàl pe scuele che si è 

fermàt par vie che e je someade 
une soreposizion di rùi cu la 
ARLeF. Chest al fas part di chei 
“controi” che la Assemblee e je 
sometude de Regjon, che o fevelavi 
prime. O volìn patrocinà concors 
par valorizà la furlanetàt, plui 

in gjeneràl jo o volarès sburtà 
par che la assemblee e vedi un 
rùl economic e social plui grant, 
ancje in relazion a timps che si 
prefigurin dùrs pai furlans. 

Su la presince dal furlan in Rai, 
invezit? 

O vin in program une cunvigne 
sul argoment, dulà che al sarà 
sclarît ancje ce che a fasin in 
chés altris regjons e a ce nivel 
real di presince che a son altris 
lenghis minoritariis in Rai. Jo 
dopo o ai une convinzion: a van 
ben i cartons animats o altris 
trasmissions culturàls, ma jo o 
vuei vê la informazion in lenghe 


furlane, che o calcoli che e sedi ce 
che i interesse a la int. Propueste 
concrete: rivà a fà in maniere che a 
ogni edizion dal notiziari regjonàl 
al sedi almancul un servizi par 
furlan. E in paralél, o vuei ivià la 
cuistion cun sogjets privàts. 


Cuale ise la sò posizion su 
cuistions simbolichis tant 

che cartei stradài, là che il 
bilinguisim al è dispès violàt, e 
cjarte di identitàt bilengàl? 

Sui cartei e je la Arlef che e 
vuardie la situazion, mandant 
segnalazions cuant che a 
coventin. Nô o podìn vê - e o 
esercitarin —- une funzion di stimul 
tant che su tantis altris robis. Dal 
sigùr o soi favorevul che i comuns 
a puedin furni la cjarte di identitàt 
bilengàl, come pûr tancj altris 
servizis: o pensi a ducj i centralins 
cui messags preregjistràts che a 
varessin di jessi ancje par furlan, se 
no fintremai tant che prin messaç. 


Un altri argoment problematic 
al è la scuele... 

O vin l’intindiment di monitorà 

la situazion no dome par evità 

fats tant che chel di Tisane, dulà 
che si à cirùt di cjapà la scuse 

dal Covid par evità l’insegnament 
de lenghe furlane, ma o volìn ancje 
tignî di voli la cualitàt de ufierte. Se 
l’insegnament dal furlan al è une 
opzion pes fameis, lis istituzions 
scolastichis a àn di garantî chest 
insegnament, e insegnament vêr 
nol à di jessi imparà a memorie 
cualchi filastrocje, ma une 

vere alfabetizazion in furlan. Il 


Ce che e je la ACLiF 


a Assemblee de Comunitàt 

Linguistiche Furlane (ACLiF) 
e je un organisim regjonal in 
vore dal 2014. E je une des trê 
Assembleis - une par ogni comu- 
nitàt linguistiche di minorance 
presinte in regjon — definidis de 
leg regjonàl dal Friùl-Vignesie 
Julie n. 26/2014 tant che “organi- 
sims deputats ae valorizazion e 
tutele de coesion teritorial, sociàl 
eeconomiche des comunitàts lin- 
guistichis furlane, slovene e tode- 
scje presintis sul teritori regjonàl” 
(art. 21). 
® Lis Assembleis a son costitu- 
idis midiant di convenzions cui 
Comuns cun presince di mino- 
rancis linguistichis, definîts de 
leg 482/99 (Normis in materie 
di tutele des minorancis lingui- 
stichis storichis). La adesion e je 
fate buine, duncje, di une delibare 
di ogni Comun. 
® Lis Assembleis a vegnin con- 
sultadis in merit a progjets di 
leg regjonài e ai schemis di ats 
gjenerài o di direzion su la tutele 
dai dirits des minorancis. In chel 
stes cjamp, a davuelzin compits 
di promozion, direzion, progje- 
tazion, coordenament e consul- 
tazion. 
® Ogni Assemblee e elêç tal sò in- 
terni il President, che al pues con- 
tà suntun Consei diretîf nomenàt 
di lui, e si da dongje almancul une 
volte ad an. Il 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 






Va. È 


tà 
1 


N 





